Lav et referat af nedenstående tekst:

Tekst:
Det er ikke rar læsning, dagens længe ventede undersøgelse af forholdene på omstridte Gravenshoved. Det er det heller ikke for Aalborg Kommune, der som først amt og siden kommune drev Gravenshoved som kostskoletilbud fra 1964-1991. Her sendte man utilpassede børn til den sønderjyske institution, for - med elevernes egne ord - at blive "fikset." Hvad kommunen ikke vidste var hvordan eleverne blev fikset. Det var en hverdag med vold, seksuelle krænkelser, tvangsfodring og "nedværdigende behandling," som det hedder i rapporten fra HjulmandKaptain, der netop er kommet. - Konklusionen og elevernes udsagn gør naturligvis indtryk. De forhold, som bliver beskrevet, handler om oplevelser, som ikke er acceptable i en skole hverken dengang eller nu, siger Morten Thiessen (K), aalborgensisk rådmand for Børn og Unge. Kommunen frikendes nemlig ikke for sit ansvar. Rapporten kalder kommunens tilsyn mangelfuldt, "men det ikke afviger fra, hvad der var sædvanligt på den tid." Der har heller ikke været klager nok til kommunen, så man kan kritisere den for ikke at have grebet ind og hjulpet børnene. Det, på trods af både menneskerettigheder og straffeloven er blevet overtrådt. - Jeg forventer får brug for en juridisk vurdering af, hvad konsekvenserne af undersøgelsen skal være," siger Morten Thiessen. Aalborg Kommune har tidligere, siden de over 100 eks-elever stod frem med deres oplevelser, selv valgt at politianmelde sagen til Syd- og Sønderjyllands Politi. Den 16. januar skal sagen vendes politisk. Tidligere i dag har René Vinding, talsmand for de tidligere elever, luftet tanken om at gå videre med sagen "for at holde nogen ansvarlige," siger han. - Vi synes, kommunen har et væsentligt ansvar.

Referat:
Sagen er ikke lukket med dagens advokatundersøgelse om Gravenshoved - kommune vil nu selv kigge på sit ansvar.